Deglėnai

Deglėnai  (arba Daglėnai) – kaimas Pasvalio rajono savivaldybėje, 13 km į pietus nuo Joniškėlio. Seniūnaitijos centras. Veikia biblioteka, paštas (LT-39016), medicinos punktas, įsikūrusi kaimo bendruomenė.

 Istorija 

XVIII–XIX a. Deglėnų dvaras „Ožogi“, Pušaloto parapijoje, priklausė Zaluskiams. Zaluskiai šį dvarą ir žemes nuomojo kitoms giminėms, tarp jų bajorams Tomaševskiams. Deglėnai iki 1922 m. priklausė Karpių giminės Joniškėlio dvarui.

1934 m. įsteigta pradžios mokykla, nuo 1950 m. septynmetė, aštuonmetė, 1986–1999 m. Deglėnų pagrindinė mokykla. 1948 m. įsteigta biblioteka, ji įsikūrė tremtinio Petro Činčiaus name, nuo 1962 m. persikėlė į vienkiemyje buvusį kitų tremtinių – Tamošiūnų medinį namą (po gaisro likę tik griuvėsiai), nuo 1967 m. biblioteka veikė daugiabučiame mūriniame name, o nuo 1999 m., uždarius pagrindinę mokyklą, perkelta į jos patalpas. Nuo 2005 m. bibliotekoje veikia Viešosios interneto prieigos taškas.Deglėnų kaimo bendruomenė 

 Gyventojai 

 Žymūs žmonės 

Kaime gimė:
 Vaidotas Butkevičius, pedagogas, tautodailininkas.
 Alfonsas Mikulskis, dirigentas, kompozitorius, kultūros veikėjas.
 Antanas Vengris, teatrologas.

 Šaltiniai 

 Nuorodos 
 Deglėnų bendruomenės svetainė 

Kategorija:Pasvalio rajono savivaldybės gyvenvietės